***Suvestinė redakcija nuo 2017-12-28 iki 2021-08-10***

*Sprendimas paskelbtas: TAR 2014-11-06, i. k. 2014-16022*



**JONAVOS RAJONO SAVIVALDYBĖS TARYBA**

**SPRENDIMAS**

**DĖL VIETINIŲ RINKLIAVŲ NUSTATYMO IR NUOSTATŲ PATVIRTINIMO**

2014 m. spalio 30 d. Nr. 1 TS - 0292

Jonava

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos rinkliavų įstatymo 11 ir 12 straipsniais, Jonavos rajono savivaldybės taryba n u s p r e n d ž i a :

1. Nustatyti Jonavos rajono savivaldybės teritorijoje vietines rinkliavas už:

1.1. leidimo atlikti kasinėjimo darbus savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą;

1.2. leidimo prekiauti ar teikti paslaugas viešosiose vietose išdavimą (viešąja vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių);

1.3. leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą;

1.4. *Neteko galios nuo 2017-12-28*

*Punkto naikinimas:*

*Nr. ,
2017-12-21,
paskelbta TAR 2017-12-27, i. k. 2017-21280*

2. Patvirtinti Jonavos rajono savivaldybės vietinių rinkliavų nuostatus (pridedama).

3. Pripažinti netekusiu galios Jonavos rajono savivaldybės tarybos 2008 m. gegužės 29 d. sprendimą Nr. 1 TS-131 „Dėl vietinių rinkliavų nustatymo ir nuostatų patvirtinimo”.

4. Šis sprendimas įsigalioja nuo 2015 m. sausio 1 d.

Savivaldybės meras Mindaugas Sinkevičius

PATVIRTINTA

Jonavos rajono savivaldybės tarybos

2014 m. spalio 30 d.

sprendimu Nr. 1TS - 0292

**JONAVOS RAJONO SAVIVALDYBĖS VIETINIŲ RINKLIAVŲ NUOSTATAI**

**I. BENDROJI DALIS**

1. Vietinė rinkliava – savivaldybės Tarybos sprendimu nustatyta privaloma įmoka, galiojanti Jonavos rajono savivaldybės teritorijoje.

2. Vietinės rinkliavos mokėtojai yra fiziniai ir juridiniai asmenys.

3. Vietinės rinkliavos nustatomos už:

3.1. leidimo atlikti kasinėjimo darbus savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą;

3.2. leidimo prekiauti ar teikti paslaugas viešosiose vietose išdavimą (viešąja vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių);

3.3. leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą.

3.4. *Neteko galios nuo 2017-12-28*

*Punkto naikinimas:*

*Nr. ,
2017-12-21,
paskelbta TAR 2017-12-27, i. k. 2017-21280*

**II. RINKLIAVA UŽ KASINĖJIMO DARBUS**

4. Leidimą atlikti Jonavos miesto ir kaimo gatvių, vietinės reikšmės kelių, aikščių, žaliųjų plotų kasinėjimo darbus, atitverti šias teritorijas ar jų dalis arba apriboti eismą jose išduoda atitinkamų seniūnijų seniūnai.

5. Vietinės rinkliavos už kasinėjimo darbus dydis nustatomas:

5.1. už 1 kv. m kasinėjamo ploto su danga - 8,69 Eur;

5.2. už 1 kv. m kasinėjamo ploto be dangos - 4,34 Eur.

6. Vietinės rinkliavos už teritorijos atitvėrimą arba eismo apribojimą joje neperkasant, taikomas 5 punkte numatytų rinkliavų dydžiams koeficientas 0,25.

7. Darbų trukmė nustatoma vadovaujantis darbų organizavimo projektu arba atitinkamų seniūnijų seniūnų paskaičiavimais.

8. Rinkliava netaikoma:

8.1. kai statybos darbų užsakovas yra biudžetinė, labdaros ar religinė organizacija. Tokiais atvejais darbų trukmė turi būti suderinama su atitinkamų seniūnijų seniūnais;

8.2. kai klojami inžineriniai tinklai gyvenamuosiuose namuose savivaldybės lėšomis;

8.3. kai likviduojamos avarijos, kurių darbų trukmė neviršija 24 val., o kiemų, gatvių, šaligatvių, pėsčiųjų takų ir žaliųjų plotų perkastos vietos atstatomos per 5 kalendorines dienas po avarijos likvidavimo. Pažeidus šiuos reikalavimus, darbų užsakovui rinkliavos dydis nustatomas pagal 5 punkte numatytus dydžius.

9. Leidimų kasinėjimo darbams išdavimo ir darbų vykdymo tvarką nustato Leidimų atlikti kasinėjimo darbus Jonavos rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo taisyklės.

**III. RINKLIAVA UŽ PREKYBĄ IR PASLAUGAS**

10. Leidimą prekiauti ar teikti paslaugas Jonavos rajono viešosiose vietose išduoda atitinkamų seniūnijų seniūnai.

11. Leidimų išdavimo ir prekybos bei paslaugų teikimo viešosiose vietose tvarką nustato Prekybos viešosiose vietose taisyklės.

12. Vietinės rinkliavos dydis nustatomas už leidimą prekiauti ar teikti paslaugas, užimant ne daugiau 6 kv. m. plotą ir už kiekvieną papildomą kv. m.:

12.1. Jonavos miesto seniūnijos teritorijoje:

- vienkartinis leidimas Joninių šventės renginiuose – 6,95 Eur; papildomas kv. m. – 1,16 Eur;

- vienkartinis leidimas renginiuose, išskyrus Joninių šventę, – 3,48 Eur; papildomas kv. m. – 0,58 Eur;

- vienos dienos leidimas ne renginiuose – 2,90 Eur; papildomas kv. m. – 0,29 Eur;

- vieno mėnesio leidimas ne renginiuose – 11,58 Eur; papildomas kv. m. – 1,16 Eur;

- vienerių metų leidimas ne renginiuose – 115,85 Eur; papildomas kv. m. – 11,58 Eur.

12.2. Seniūnijų, išskyrus Jonavos miesto seniūniją, teritorijose:

- vienkartinis leidimas Joninių šventės renginiuose – 3,48 Eur; papildomas kv. m. – 0,58 Eur;

- vienkartinis leidimas renginiuose, išskyrus Joninių šventę, – 1,74 Eur; papildomas kv. m. – 0,29 Eur;

- vienos dienos leidimas ne renginiuose – 1,45 Eur; papildomas kv. m. – 0,15 Eur;

- vieno mėnesio leidimas ne renginiuose – 2,90 Eur; papildomas kv. m. – 0,29 Eur;

- vienerių metų leidimas ne renginiuose – 29 Eur ; papildomas kv. m. – 2,90 Eur.

13. Leidimai prekiauti ar teikti paslaugas ne renginiuose kitokiam nei vienos dienos ar vieno mėnesio laikotarpiui išduodami sumuojant pageidaujamo laikotarpio mėnesių ir dienų įkainius. Leidimai ilgesniam nei vienerių metų laikotarpiui neišduodami.

**IV. RINKLIAVA UŽ KOMERCINIUS RENGINIUS**

14. Leidimą organizuoti komercinius renginius, išskyrus paslaugų teikimą pramoginiais įrenginiais, savivaldybei priklausančiose ar valdytojo teise valdomose viešojo naudojimo teritorijose išduoda atitinkamų seniūnijų seniūnai. Leidimų teikti paslaugas pramoginiais įrenginiais tvarką nustato Leidimo teikti paslaugas pramoginiais įrenginiais Jonavos rajone išdavimo tvarkos aprašas.

15. Vietinės rinkliavos dydis už vieną parą nustatomas:

15.1. miesto centre - 115,85 Eur;

15.2. kitose miesto dalyse ir kaimo teritorijoje – 14,48 Eur.

**5 skyrius.** *Neteko galios nuo 2017-12-28*

*Skyriaus naikinimas:*

*Nr. ,
2017-12-21,
paskelbta TAR 2017-12-27, i. k. 2017-21280*

**V. RINKLIAVŲ RINKIMAS, APSKAITA IR KONTROLĖ**

*Skyriaus numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

16. Vietinės rinkliavos mokėtojas pateikia atitinkamai savivaldybės administracijos seniūnijai prašymą, kuriame nurodo: juridiniai asmenys – įmonės pavadinimą, kodą, adresą, telefoną, fiziniai asmenys – pavardę ir vardą, gyvenamąją vietą, telefoną).

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

17. Leidimai išduodami ir registracija vykdoma sumokėjus vietinę rinkliavą mokamuoju pavedimu banke, kitoje kredito įstaigoje ar pašto skyriuose į Jonavos r. savivaldybės biudžeto surenkamąją sąskaitą, nurodant savivaldybės administracijos direktoriaus įsakymu patvirtintą įmokos kodą.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

18. Leidimus išduodančios savivaldybės administracijos seniūnijos tvarko rinkliavų apskaitą savivaldybės administracijos direktoriaus nustatyta tvarka.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

19. Sumokėta vietinė rinkliava arba jos dalis gali būti grąžinama šiais atvejais:

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

19.1. kai sumokėta daugiau negu nustatyta;

19.2. jei leidimu nepasinaudota dėl priežasčių, nepriklausančių nuo rinkliavos mokėtojo.

20. Vietinė rinkliava arba jos dalis grąžinama per 30 dienų po rašytinio prašymo grąžinti permoką gavimo dienos, suderinus prašymą su savivaldybės administracijos atitinkamos seniūnijos seniūnu.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

21. Rinkliavų rinkimą kontroliuoja savivaldybės Kontrolės ir audito tarnyba.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

*Skyriaus pakeitimai:*

*Nr. ,
2016-01-28,
paskelbta TAR 2016-02-23, i. k. 2016-03438*

**VI. BAIGIAMOSIOS NUOSTATOS**

*Skyriaus numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

22. Asmenys, pažeidę vietinių rinkliavų nuostatus, atsako Lietuvos Respublikos įstatymų nustatyta tvarka.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

23. Jonavos rajono savivaldybės taryba atskiru sprendimu gali vietinės rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.

*Punkto numeracijos pakeitimas:*

*Nr. ,
2017-12-21,
paskelbta TAR 2017-12-27, i. k. 2017-21280*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Jonavos rajono savivaldybės taryba, Sprendimas

Nr. ,
2016-01-28,
paskelbta TAR 2016-02-23, i. k. 2016-03438

Dėl Jonavos rajono savivaldybės tarybos 2014 m. spalio 30 d. sprendimu Nr. 1TS-0292 patvirtintų Jonavos rajono savivaldybės vietinių rinkliavų nuostatų dalinio pakeitimo

2.

Jonavos rajono savivaldybės taryba, Sprendimas

Nr. ,
2017-12-21,
paskelbta TAR 2017-12-27, i. k. 2017-21280

Dėl Jonavos rajono savivaldybės tarybos 2014 m. spalio 30 d. sprendimo Nr. 1TS-0292 „Dėl vietinių rinkliavų nustatymo ir nuostatų patvirtinimo“ dalinio pakeitimo